
Gwerthusiad beirniadol a nodi'r camau addysgu a dysgu nesaf sy'n canolbwyntio ar astudiaeth achos o ddysgwr unigol neu grŵp o ddysgwyr, yn seiliedig ar ddigwyddiad critigol a arsylwyd.

1. Cyflwyniad
Nod y Traethawd
Pwrpas y traethawd hwn yw i werthuso digwyddiad critigol o fewn dosbarth yn feirniadol, gan amlinellu ac egluro’r digwydd ei hun, yn ogystal â mynd ati i hystyried a nodi’r camau addysgu a dysgu posib nesaf. Defnyddir methodoleg Tripp (1993) wrth ddadansoddi’r digwyddiad o ffocws yn y traethawd hwn, gan tynnu ar ei syniadau fe o ddiffinio digwyddiad fel un critigol wrth iddynt cael ei ddadansoddi, a thrwy defnyddio llenyddiaeth priodol er mwyn gwneud dewisiadau gwybodus ynglŷn a’r camau nesaf. Mae’r fath hon o werthuso yn ddefnyddiol wrth ymarfer adfer addysgu adfyfyriol, er mwyn ailystyried nid yn unig y digwyddiad ei hun, ond hefyd yr ymateb iddynt (Ayers, 2017). 

Digwyddiad Critigol
Creuwyd digwyddiadau critigol felly o ddau cam. Yn gyntaf, mae digwyddiad yn cael ei harsylwi yn y dosbarth a’i nodi, cyn iddynt wedyn cael ei ddadansoddi a’i osod mewn cyd-destun cymdeithasol ehangach (Tripp, 2011). Y dadansoddiad hwn yw beth sy’n wneud y digwyddiad yn un critigol, wrth i rywun penodi ei arwyddocâd a’i chysylltu â llenyddiaeth a chyd-destun perthnasol (Ibid., pp.25). Wrth gyflawni’r cam arsylwi ar gyfer y digwyddiad critigol trafodir yn y traethawd hwn, arsylwyd ar ddosbarth mathemateg blwyddyn 8, a oedd yn cymysg o ran gallu ac yn cael ei gynnal trwy gyfrwng y Cymraeg. Nodwyd 3 digwyddiad o’r arsylwad hwn (Atodiad A), cyn penderfynu ar un ohonyn nhw i ddadansoddi ym mhellach. Y digwyddiad critigol hwn, a fydd yn cael ei amlinellu a’i ddadansoddi trwy’r traethawd hwn, yw’r defnydd o hunan asesu o fewn y dosbarth, gan ystyried strategaethau asesu ar gyfer dysgu a’r theorïau perthnasol sy’n cysylltiedig â hwn. Cysylltir y gwerthusiad hwn â 4 diben y Cwricwlwm i Gymru, gan hefyd tynnu ar cysyniadau dulliau addysgu a dysgu, yn benodol strategaethau asesu. 

Strwythur y Traethawd
Wrth mynd ati i ddadansoddi y digwyddiad critigol arsylwyd, mae trosolwg o lenyddiaeth yn cael ei amlinellu, gan gyflwyno a thrafod sut i afael ar ddadansoddi digwyddiad critigol, yn ogystal â thrafod y llenyddiaeth sy’n ymwneud ag asesu ar gyfer dysgu (AaGD). Mae eglurhad mwy manwl o’r astudiaeth achos wedyn yn cael ei gyflwyno, gan gysylltu nol at y llenyddiaeth hyn mewn cyd-destun y digwyddiad nodwyd. Mae’r dulliau addysgu a dysgu yn cael ei hystyried yn sgil yr eglurhad hwn, gan gyflwyno ystyriaethau o’r strategaethau AaGD gellir mabwysiadu, a gan werthuso effaith pob dull yn gritigol. Adlewyrchir ar yr astudiaeth achos er mwyn wedyn ystyried pa camau nesaf a fydd yn addas, ar sail y llenyddiaeth a thrafodaethau uchod.


2. Adolygiad o Lenyddiaeth 
Theorïau Addysgegol Arwyddocaol
Mae nifer o theorïau arwyddocaol yn trafod datblygiad plant, a sut gellir hybu’r datblygiad hwn o fewn ein systemau addysg. Un o’r theorïau hyn yw gwaith Piaget (1936) o ddatblygiad gwybyddol plant. Darganfyddir bod plant yn creu ‘model meddylion’ o’r byd, ac felly mae adeiladu ar eu sgemâu, a ddefnyddio prosesau addasu wrth iddyn nhw symud trwy gamau dysgu, yn bwysig ar gyfer eu datblygiad. Gellir cysylltu’r theori hwn efo gwaith Bloom (1984), sy’n cyflwyno’r syniad bod rhaid i ddysgwyr cael meistrolaeth o 90% o’r dysgu cyn i addysgwyr mynd ati i gyflwyno dysgu olynol. Er hyn, mae’r cyd-destun cymdeithasol o gwmpas plant yn cael effaith arwyddocaol ar gallu nhw i gyrraedd y meistrolaeth hwn. Mae theori Bronfenbrenner (1977) o’r ‘systemau ecolegol’ yn amlygu ei hun o’r ystyriaeth hon. Cyflwynwyd 5 system cymdeithasol ym mywydau plant, efo ysgolion wedi’i leoli o fewn y microsystem, yr un agosach i’r unigolyn. Golygir hyn felly bod addysg yn dylanwadu’n gryf ar ddatblygiad plant. Mae creu awyrgylch positif o fewn y dosbarth felly yn hynod o bwysig, wrth i Holt (1964) hefyd datgan bod gwytnwch dysgwyr hefyd yn gysylltiedig a theimladau bod eu gofynion yn cael ei gwrdd ac eu bod nhw ddim yn ofni methu. Dywed, nid yw dysgwr llwyddiannus yn cael ei ddiffinio gan y gallu i lwyddo mewn profiad, ond y gallu i weithredu eu dysgu ar draws sefyllfaoedd newydd ac amrywiol.

Asesu ar Gyfer Dysgu (AaGD)
Ffocysir y rhan hon o’r traethawd ar roi trosolwg o beth yw asesu, a sut gweithredir asesu ar gyfer dysgu o fewn y dosbarth. Defnyddir y diffiniad hwn o asesu fel sail i’r traethawd;
“Assessment is a process by which information is obtained relative to some known objective or goal.” (Kizlik, 2012, pp.1).
Ond, nid yw pob asesu yr un peth, efo sylw eang ar draws y llenyddiaeth yn werthuso gwahanol strategaethau o wirio dealltwriaeth. Mae gwahaniaethu rhwng asesiad o’r dysgu ac asesu ar gyfer dysgu felly yn bwysig. Lle yn blaenorol roedd asesu yn cael ei wneud er mwyn profi dealltwriaeth ar ddiwedd y dysgu, ar ffurf profion neu darn ysgrifenedig, mae asesu ar gyfer dysgu yn rhoi’r ffocws ar pam a sut ni’n asesu dealltwriaeth dysgwyr. Datganir William (2011) bod asesu dysgwyr trwy ac yng nghanol y proses dysgu yn defnyddiol, er mwyn i ddysgwyr derbyn adborth yn barhaol a’i weithredu arnynt yn syth. Cefnogir hyn gan waith Black et al., (2004), sy’n nodi bod cryfder y strategaeth asesu hwn yn gorwedd efo’r cyfleoedd maent yn rhoi i ddysgwyr i ddechrau hunanasesu a chael ei herio i arwain datblygiad ei hun. Nodir hefyd bod rhoi cyfleoedd i ddysgwyr i adeiladu ar ei ddysgu yn rhoi cyfleoedd i addysgwyr i wirio dealltwriaeth unigolion, ac addasu eu addysgu yn briodol er mwyn cwrdd ag ofynion y dosbarth.
Er hyn, mae’r gallu addysgwyr i fedru cwrdd ag ofynion pob dysgwr o fewn y dosbarth yn rhywbeth sy’n cael ei gwestiynu gan rhai o fewn y llenyddiaeth ac ymysg ymarferwyr addysg. Fel cyfeiriwyd at uchod, mae theori Bloom (1984) o ‘The 2 Sigma Problem’, sef y syniad o gael meistrolaeth o 90% o’r dysgu cyn adeiladu ar y dysgu, yn datgan bod addysgu un i un yn llawer mwy effeithiol at gyrraedd y meistrolaeth hon i gymharu a gosodiad dosbarth llawn. Mae dechrau ystyried strategaethau a theorïau addysgu yn holl bwysig er mwyn allu mabwysiadu’r un canlyniadau ond o fewn amgylchedd dosbarth. Mae ystyried pam ni’n asesu, a beth dymunwn i’r canlyniad o’r asesu bod, yn dechreuad cadarnhaol yn ôl Brown (2005), er mwyn mynd ati i ymarfer adfer adfyfyriol o addysgu a feddwl yn gritigol am sut i addasu’r addysgu er mwyn cyrraedd gofynion pob dysgwr.

Asesu Ffurfiannol
Er mae sawl strategaeth o asesu yn cael ei awgrymu o fewn y llenyddiaeth, mae asesu ffurfiannol yn amlygu ei hun fel y strategaeth mwyaf blaengar o fewn y fframwaith AaGD. Un o’r prif academyddion sy’n tynnu sylw i’r defnydd hon o asesu yw Black & William (1998), sy’n cyflwyno asesu ffurfiannol fel rhywbeth sy’n cael ei ddefnyddio gan addysgwyr a ddysgwyr er mwyn;
“…provide information to be used as feedback to modify the teaching and learning activities in which they are engaged” (Black & William, 1998, pp.7-8).
Hynny yw, nid yw asesu ffurfiannol efo’r nod o gynhyrchu graddau neu profi dysgwyr, ond yn hytrach yn gweithredu fel ffordd o wirio dealltwriaeth ar y pryd er mwyn allu addasu ac adeiladu ar yr addysgu a dysgu. Adeiladwyd ar y theori hwn yn eu gwaith olynol (Black & William, 2009), ble ceisiwyd egluro sut i weithredu’r fath hon o asesu yn ymarferol. Nodwyd bod adborth yn canolig iddynt, gan yn lle cynhyrchu sgôr neu gradd, maent yn dibynnu ar rôl yr addysgwr i roi adborth clir ac adeiladol er mwyn i’r dysgwr mynd ati i weithredu a ddatblygu.
Er hyn, mae’r diffyg diffiniad o beth yn union yw asesu ffurfiannol yn rhywbeth sy’n cael ei herio o fewn y llenyddiaeth (Bennett, 2011). Mae gwaith Taras (2010) yn asesu syniadau Black & William (1998), gan cwestiynu’r diffyg sail damcaniaethol o’i ymchwil a’r methiant i ddod at ddiffiniad clir o asesu ffurfiannol. Cefnogir y safbwynt hwn gan Stobart (2008), sy’n cydnabod y problemau sy’n amlygu o ddiffyg diffiniad unffurf, gan datgan gall hyn arwain at AaGD yn cael ei gyflwyno fel “series of classroom ‘handy hints’” (Stobart, 2008, pp.149), yn lle dull wedi ei gyrru gan sylfaen damcaniaethol. 

Hunanasesu
O fewn AaGD mae’r dysgwyr yn cymryd rôl gweithredol yn y dysgu, gan hunanreoleiddio targedau a strategaethau dysgu i ei hun (Heritage, 2018). Ar draws y llenyddiaeth, mae tystiolaeth eang yn cefnogi’r defnydd o hunanasesu ar gyfer hybu hyn, wrth rhoi’r cyfle i ddysgwyr gwerthuso gwaith ei hun, a chael dealltwriaeth dyfnach o’r meini prawf er mwyn allu gweithredu ar wallau tro nesaf  (Ross, 2006). Er bod rhai pryderon o amgylch y fath hon o asesu yn aml yn cyfeirio at y potensial gan rhai dysgwyr i chwyddo canlyniadau (Ibid., pp.7-8), mae teimlad gryf ar draws y llenyddiaeth bod hunanasesu yn strategaeth effeithiol o gael dysgwyr i ailystyried ei waith yn gritigol ac osod camau nesaf i’w hyn.
Yn eu dadansoddiad-meta o effaith hunanasesu ar gallu dysgwyr i hunanreoleiddio, mae Panadero et al., (2017) yn crynhoi bod cysylltiad cadarnhaol rhyngddyn nhw. Nodwyd bod hunanasesu yn defnyddiol i ddysgwyr wrth iddynt rhoi’r cyfle iddyn nhw ymarfer strategaethau dysgu gwahanol, a deall sut i ddatblygu ansawdd y gwaith, ar y sail mae cyfarwyddiadau clir yn cael ei gyflwyno gan yr addysgwr. Cefnogir hyn gan McDonald & Boud (2003), ble nodwyd bod dysgwyr sydd wedi dysgu sut i hunanasesu yn lwyddo cael marciau uwch i gymharu a’i cyfoedion sydd heb. Wrth edrych yn benodol ar ysgolion uwchradd, mae Noonan & Duncan (2005) yn gweld cysylltiad arwyddocaol rhwng gallu addysgwyr a dysgwyr i gyfathrebu efo’i gilydd, a defnyddioldeb strategaeth hunanasesu o fewn codi safonau ac adeiladu gwytnwch ymysg dysgwyr.



3. Eglurhad o’r Astudiaeth Achos
Cyd-destun yr Ysgol
Wrth mynd ati i egluro a ddehongli’r digwyddiad critigol o ffocws yn y traethawd hwn, bydd enwau’r ysgol, aelodau staff a’r ddysgwyr perthnasol yn aros yn anhysbys, mewn llinell â canllaw ymchwil moesegol BERA (2018). 
Ysgol 3-19 cyfrwng Cymraeg yw’r ysgol astudiaeth achos o fewn yr ymchwil hwn i ddigwyddiad critigol. Yn ôl ei hadrodd Estyn, mae tua 631 o ddysgwyr yn mynychu’r ysgol, efo 412 ohoni o fewn yr ysgol uwchradd, sef blwyddyn 7 i flwyddyn 11. Yn benodol, arsylwyd ar ddigwyddiad o fewn dosbarth mathemateg blwyddyn 8, a oedd yn gymysg o ran gallu. Yn ôl yr Education Endowment Foundation (EEF) nid oes tystiolaeth digon cryf i awgrymu bod arwahanu dysgwyr ar sail gallu yn strategaeth dysgu effeithiol. Nid yw’r ysgol hwn felly yn gweithredu setio o fewn y blynyddoedd cyn-TGAU, o flwyddyn 7 i 9. Mae’r adrodd Estyn hefyd yn dangos bod yr ysgol yn nodi bod 41% o’i ddysgwyr yn dod o gartrefi siaradwyr Cymraeg, sy’n llawer yn uwch na’r nifer cenedlaethol o 23.7%. Mae’r nifer o ddysgwyr sydd wedi ei gofrestri ag ADY yw 9%, sy’n llai na’r nifer cenedlaethol o 15.8%. Parodd y wers am 1 awr, o fewn yr gwers cyn amser cinio, ac roedd tua 23 o ddysgwyr yn bresennol yn y gwers.

Beth Arsylwyd?
Fel nodir uchod, arsylwyd ar wers cymysg gallu mathemateg blwyddyn 8. Dechreuwyd y wers gan gynnal cwis er mwyn i’r dysgwyr atgoffa’i hun o’r dysgu blaenorol. Sylweddolwyd wnaeth hyn rhoi’r cyfle i’r addysgwr i geisio gwirio dealltwriaeth y dysgwyr o’r cychwyn. Arsylwyd ar amrywiaeth o strategaethau AaGD o fewn y gwers, wrth i’r addysgwr hefyd marcio byw at ddiwedd y gwers a hefyd rhoi cyfleoedd i ddysgwyr i hunanasesu ei waith. Y digwyddiad critigol o ffocws yn y traethawd hwn fydd y defnydd o hunanasesu hwn gan dysgwyr ar ddiwedd y gwers. Cyflynwyd yr addysgwr cyfres o gwestiynau mathemateg wedi ei rhannu i lefel anhawster ‘efydd, arian ac aur’. Wrth i’r dysgwyr cwblhau’r tasgau hyn, rhoddwyd cyfle iddyn nhw i wirio ei hatebion cyn allu symud ymlaen i’r lefel nesaf. 
Cysylltiadau â’r Cwricwlwm i Gymru a 4 Diben Donaldson
Mae’r astudiaeth achos hyn o strategaethau AaGD, yn benodol hunanasesu, yn bennaf cysylltu a’r diben ‘Creu dysgwyr sy’n uchelgeisiol a galluog’ o fewn y 4 Diben Donaldson, wrth iddynt rhoi’r cyfle i ddysgwyr i;
“Gosod safonau uchel iddyn nhw eu hunain ac yn chwilio am heriau ac yn eu mwynhau.” (Llywodraeth Cymru, 2015).
Gwelwyd y diben hwn yn cael ei weithredu trwy’r dysgu wrth i’r cyfle i hunanasesu atebion y cwestiynau efydd alluogi dysgwyr i wirio ei dealltwriaeth ac herio ei hun i naill ai symud ymlaen i gwestiynau arian, neu i ystyried beth gallwn nhw gwneud yn wahanol. Mae’r gallu hwn i hunanreoleiddio ac arwain dysgu ei hun yn sgil sy’n cael ei mabwysiadu ar draws y Cwricwlwm i Gymru, a gwelir yn cael ei weithredu hefyd o fewn y digwyddiad critigol arsylwyd. Gwelwyd bod y defnydd o hunanasesu yn creu dysgwyr yn y dosbarth hwn sy’n uchelgeisiol, wrth iddyn nhw dechrau mwynhau herio ei hun, a chymryd y cyfrifoldeb personol o arwain ei ddysgu a symud ymlaen i’r cwestiynau lefel ‘arian’. Galluoga’r digwyddiad critigol hwn y cyfle iddyn nhw bod yn ddysgwyr galluog hefyd, wrth i rai dysgwyr datblygu ei sgiliau mathemateg er mwyn allu cymhwyso ei ddealltwriaeth at gwestiynau mwy cymhleth, ac i rai dysgwyr eraill i ystyried beth maen nhw’n gweld yn heriol a sut i weithredu’n actif er mwyn llwyddo wrth fynd ymlaen yn y dysgu.

Cysylltiadau â llenyddiaeth ehangach 
Yn ogystal ag ystyried cysylltiadau’r digwyddiad critigol o hunanasesu efo’r 4 diben Donaldson, medrir hefyd ei gysylltu â lenyddiaeth ehangach. Fel nodir uchod, wrth arsylwi ar ddysgwyr yn asesu gwaith ei hun, gwelwyd bod nifer ohonyn nhw yn wneud y penderfyniad i symud ymlaen i gwestiynau lefel uwch ar ôl gwneud yn siŵr ei bod nhw wedi deall y cwestiynau ‘efydd’. Medrir cysylltu hyn â waith Panadero et al., (2017), gan gwelwyd bod rhai o’r dysgwyr, a oedd yn gweld y tasg yn fwy heriol, yn cyfeirio nol at y cwestiynau modelwyd gan yr addysgwr ar ddechrau’r gwers. Gwelwyd rhoddir hyn y cyfle i ddysgwyr i nid yn unig asesu dealltwriaeth, ond hefyd i fod yn weithredol o ran camau nesaf. O hyn felly gwelir nifer ohonyn nhw yn hunanreoleiddio ei gwaith (Heritage, 2018), ac yn cymryd amser i geisio dulliau gwahanol o ddysgu cyn troi am gymorth eu cyfoedion.


4. Dulliau Addysgu a Dysgu
Wrth ymarfer adfer adfyfyriol, maent yn rhoi’r cyfle i ddysgu o’r hyn profwyd o fewn y dosbarth ac i weithredu arnynt o fewn ymarfer pellach. Fel nodwyd uchod, y profiad arsylwyd yn y gwerthusiad hwn yw’r defnydd o hunanasesu gan dysgwyr, felly o fewn y pennawd hwn, mae amlinelliad o ddulliau addysgu a dysgu yn cael ei nodi a’i werthuso, cyn i un fodel cael ei weithredu er mwyn adfyfyrio ar y digwyddiad critigol hwn.
Ar draws y llenyddiaeth, mae ceisiadau yn cael ei wneud i ddiffinio beth yw adfyfyrio, a sut i fynd ati i ymarfer ader adfyfyriol yn effeithiol. Gosoda gwaith Dewey (1933) sylfaen i’r ystyriaethau hyn, wrth iddynt cyflwyno 5 cam o adfyfyrio ar brodiad. Un o’r meini prawf rhoddir i’r geisiad hwn yw’r ystyriaeth o adfer adfyfyriol fel proses o greu ystyr (Rogers, 2002). Credwyd bod ystyr yn cael ei benodi i brofiad wrth adfyfyrio arnynt ar ôl y digwyddiad, hynny yw, gellir awgrymu bod gwerth profiad yw’r hyn rydyn ni’n gwneud efo’r profiad. Rhodda’r model hwn y cyfle i werthuso ar y digwyddiad critigol o ffocws, gan ei hailystyried ar ôl y profiad, a’i gysylltu â ceisiadau i ymarfer adfer ymholgar o addysgu. Er hyn, mae beirniadaeth yn cael ei roi i’r model hwn, gan awgrymu ei bod hi’n orddibynnu ar addysgwyr a dysgwyr yn fod yn rhesymegol a medru mynd ati i weithredu’n cadarnhaol ar yr hyn arsylwyd (Hébert, 2015). Ystyrir hwn wrth adfyfyrio ar y defnydd o hunanasesu gan gwerthuso’r pwrpas o ddefnydd y strategaeth AaGD hwn, yn ogystal a feddwl am argymhellion camau nesaf er mwyn sicrhau bod dysgwyr yn cael y gorau mas o’r digwyddiad critigol hwn mewn ymarfer pellach. 
Model adfyfyriol blaengar arall yw gwaith Schön (1991), sy’n adeiladu ar waith Dewey (1933) gan ystyried y gwahaniaethau mewn pryd mae ymarferion adfyfyriol yn cael ei gynnal. Nodwyd hwn fel ‘adfyfyrio yn ystod y profiad’ neu ‘adfyfyrio ar y profiad’. Mae’r dull hwn hefyd yn arwyddocaol gan osod amlinelliad cychwynnol o sut i ymarfer adfer adfyfyriol, er hyn mae nifer o gyfyngiadau wedi ei benodi iddynt gan nifer o lenyddiaeth. Un o’r cyfyngiadau hyn yw’r tuedd gan y model hwn i gynhyrchu ymarfer sy’n rhy llythrennol i’r theori (Thompson & Pascal, 2012). Cysylltir hyn efo’r diffyg pwyslais rhoddir ar gynllunio ar gyfer ymarfer pellach, hynny yw adfyfyrio yn ddyfnach ac ystyried cyd-destunau ehangach. 
Dilynir cylchred adfyfyriol Gibbs (1988) pwrpas tebyg, gan gyflwyno 6 cam i ddilyn er mwyn afael ar ddigwyddiad o fewn y dosbarth a’i hystyried er mwyn dysgu o’r profiad. Yn wahanol i’r modelau trafodwyd uchod, mae’r cylchred hwn hefyd yn annog gwerthusiad o unrhyw teimladau teimlwyd at y profiad. Nodwyd y llenyddiaeth bod cryfder y model hwn yw’r gallu i wneud y cysylltiad rhwng profiadau personol, sef yr arsylwad o’r digwyddiad critigol, a’r gwerthoedd proffesiynol er mwyn cynnal adfer adfyfyriol (Markkanen et al., 2020). Gan ystyried y model hwn, bydd yr effaith ar y dysgwyr yn un a fydd yn buddiol, wrth iddynt rhoi’r cyfle i nid yn unig yr addysgwr i adfyfyrio ar sut gellir datblygu ei adfer addysgol, ond hefyd i ddysgwyr adlewyrchu ar beth gwnaethon nhw o fewn y wers a deall y pwrpas tu ôl hunanasesu. 
Defnyddir model Kolb (1984) o’r ‘Cylchred o Ymarfer Adfyfyriol’ ar gyfer y gwerthusiad o ddigwyddiad critigol y traethawd hwn. Cyflwynodd Kolb 4 cam i ei gylchred, gan rhoi’r ffocws hefyd ar gweithio trwy brofi rhywbeth a dysgu ohoni. Y 4 cam i’r cylchred hon yw; i gael profiad, adfyfyrio ar y profiad, dysgu o’r profiad, ac arbrofi efo’r hyn dysgwyd o’r profiad. Mae’r cam olaf hyn o arbrofi yn defnyddiol iawn wrth gynnal yr adfyfyrio o hunanasesu, gan rhoddir y cyfle i feddwl yn gritigol am dyfnhau gwerth y defnydd o’r strategaeth AaGD hwn, a geisio camau nesaf amrywiol ac arbrofol i weithredu hyn. Trafododd Tomkins & Ulus (2016) y dysgu arbrofol hyn, wrth i Kolb (1984) penodi profiad fel canolbwynt i’r proses o adeiladu gwybodaeth. Mae rhaid cydnabod y cyfyngiadau i’r model hwn, wrth i’r lenyddiaeth dangos beirniadaeth o ddiffyg Kolb i dynnu ar gyd-destunau ehangach, efo rhai hyd yn oed yn dadlau bod y defnydd o ‘gylchred’ yn gyfyngu ar y gallu i egluro natur holistaidd dysgwyr ac addysgwyr (Seaman, 2008).
Penderfynwyd i weithredu’r dull adfyfyriol hwn ar gyfer gwerthuso’r digwyddiad critigol o ffocws, sef y defnydd o hunanasesu, gan gwelwyd fel model addas ar gyfer cynhyrchu camau nesaf arbrofol, yn lle nodi beth dysgwyd yn unig. Er hyn, mae’r cyfyngiadau nodwyd uchod yn cael ei hystyried, ac felly ystyriwyd model Gibbs (1988) hefyd. Yn benodol, cam olaf ei gylchred adfyfyriol o ‘gynllun gweithredu’.  Dilynir gwraidd model Dewey (1933) hefyd o adfyfyrio ar ol y profiad, ac felly llenwyd 3 taflen arsylwi o’r hyn profwyd yn y dosbarth (Atodiad A-C), cyn dewis ar yr arsylwad o hunanasesu gan ddysgwyr ar ddiwedd y gwers mathemateg.  

